Rygte: Apple TV 6 understøtter HDMI 2.1 og 120Hz

Ifølge et nyt rygte, vil den næste generation Apple TV, Apple TV 6, understøtte HDMI 2.1 samt 120Hz.

9to5mac har nemlig fundet referencer til 120Hz support, i den seneste beta-udgave af Apple tvOS. I tvOS 14.5 beta, er der nemlig omtale, der lyder på “120Hz” og “supports120Hz”.

Dette må bestemt antyde, at Apple TV 6 vil understøtte 120Hz og derfor HDMI 2.1. Den nuværende generation af Apple TV (Apple TV 4K) understøtter ikke 120Hz, og ikke engang en softwareopdatering ser ud til at kunne løse denne begrænsning. Dette skyldes, at Apple TV 4K har en HDMI 2.0-port, som er begrænset til 4K ved 60Hz.

Med Apple TV 6, kunne vi se en implementering af en HDMI 2.1-port, der understøtter 4K-opløsning, med en opdateringshastighed på op til 120Hz. Apple TV 6 vil uden tvivl også have markant forbedret hardware, der vil gøre den i stand til at spille spil, samt vise indhold med 120 billeder i sekundet. Dette vil selvfølgelig kræve, at du også har et fjernsyn der understøtter 120Hz.

Det rygtes desuden, at næste-generations Apple TV, vil blive udstyret med den kraftige A14 Bionic chip, som også findes i iPhone 12-serien samt den nyeste iPad Air.

Apple TV 4K (5. gen) blev introduceret tilbage i 2017, så det er efterhånden også, blevet tid til en opgradering.

Læs også: Apple inviterer til WWDC 2021 den 7. juni

Rygte: Apple TV 6 understøtter HDMI 2.1 og 120Hz